מייק פלנגן (קולנוען)

מייק פלנגן (באנגלית: Mike Flanagan; נולד ב-20 במאי 1978) הוא קולנוען אמריקאי ושותף בחברת ההפקות "Intrepid Pictures". פלנגן ידוע בעיקר בזכות סרטי האימה שלו, שאותם הוא ביים, כתב וערך, כולל "אבסנטיה" (2011), "שקט", "להתעורר מפחד", "הסיאנס 2" (שלושתם משנת 2016), "המשחקים של ג'ראלד" (2017), ו"דוקטור סליפ" (2019). בעקבות סרטים אלו פלנגן נחשב לאחד מבמאי האימה הטובים ביותר בהוליווד. פלנגן גם יצר, ביים, הפיק, כתב וערך את סדרת האימה העל-טבעית של "נטפליקס" "מי מתגורר בבית היל" (2018), המבוססת על נובלת האימה של שירלי ג'קסון באותו השם; ואת סדרת ההמשך שלה, "מי מתגורר באחוזת בליי", המבוססת על נובלת האימה "טבעת החנק" מאת הנרי ג'יימס. עבודתו של פלנגן משכה את שבחי המבקרים על בימויו, ההתמקדות באפיון הדמויות ובנושאים המוצגים לעיתים רחוקות בסוגת האימה, נוסף על חוסר ההסתמכות על הג'אמפ סקרס (הקפצות זולות) הנפוצים בסרטי האימה; בין המשבחים את עבודותיו נמנים היוצרים סטיבן קינג, קוונטין טרנטינו וויליאם פרידקין. פלנגן נולד ב-20 במאי 1978 בסיילם, מסצ'וסטס. אביו עבד במשמר החופים של ארצות הברית, והמשפחה עברה דירה לעיתים קרובות. על אף שהוא התגורר רק לזמן קצר בסיילם, תקופה זו הותירה בפלנגן רושם, והוא התעניין בצורה קבועה בציד המכשפות בסיילם וגם בנושאים נלווים, כמו סיפורי רפאים ואימה בדיונית. בנערותו, פלנגן למד בתיכון הארכיבישוף ספאלדינג. עם התבגרותו, פלנגן הגיע למרילנד, שם הוא למד באוניברסיטת טואוסון, וסיים תואר ראשון במדיה וקולנוע אלקטרוניים ותחום התמחות משני בתיאטרון. פלנגן ניהל בעבר זוגיות עם השחקנית קורטני בל, שהשתתפה בסרטו משנת 2011, "אבסנטיה". לשניים נולד בן. מאז פברואר 2016, פלנגן נשוי לשחקנית קייט סיגל, שהשתתפה ברבים מסרטיו ואף כתבה יחד איתו את התסריט לסרט "שקט". לזוג נולדו שני ילדים, בן ובת. מדיה וקבצים בנושא מייק פלנגן בוויקישיתוף אתר האינטרנט הרשמי של מייק פלנגן (באנגלית) מייק פלנגן, ברשת החברתית פייסבוק מייק פלנגן, ברשת החברתית אקס (טוויטר) מייק פלנגן, ברשת החברתית אינסטגרם מייק פלנגן, ברשת החברתית טיקטוק מייק פלנגן, במסד הנתונים הקולנועיים IMDb (באנגלית) מייק פלנגן, באתר AllMovie (באנגלית) מייק פלנגן, באתר Box Office Mojo (באנגלית) מייק פלנגן, במסד הנתונים הקולנועיים KinoPoisk (ברוסית) Mike Flanagan. "Rotten Tomatoes". Barone, Matt (2014-04-10). "Fear the Glass: The Making of "Oculus," the Best Haunted Mirror Movie You'll Ever See". Complex. Retrieved 2015-01-08. "Netflix Orders TV Series Adaptation Of 'The Haunting of Hill House' Book From Mike Flanagan, Amblin TV & Paramount TV". Deadline. Retrieved 10 April 2017. "Stephen King Gets Loud About HUSH". Dread Central. Retrieved April 21, 2016. "Tarantino Dubs DOCTOR SLEEP One of the Best Films of the Year". Dread Central. Retrieved February 9, 2020. @WilliamFriedkin (5 December 2016). ""HUSH is a great horror film...on Netflix. Terrifying."" (Tweet) – via Twitter. Zinski, Dan (February 12, 2017). "Stephen King: Netflix's Gerald's Game Movie is 'Horrifying, Hypnotic'". Screen Rant. Retrieved July 13, 2018. Laughrey, Clarisse (October 17, 2018). "Stephen King calls new Netflix horror The Haunting of Hill House 'close to a work of genius'". The Independent. Retrieved October 20, 2018. Miller, Mark L. (2011-02-18). "Bug talks with Mike Flanagan Writer/Director of OCULUS and ABSENTIA!". Ain't It Cool News. Retrieved 2015-01-08. "Bio". MikeFlanagan.com. Retrieved 2018-01-11. Peitzman, Louis (April 11, 2016). "Meet the Filmmaker Who Wants to Save Horror From Cheap Scares". BuzzFeed. Retrieved April 13, 2016. https://twitter.com/flanaganfilm/status/1069714954977038337, Twitter